Nel añu 1971 cásase col también escritor Vicente García Oliva, col que va a tener un fíu, Mauro, al que siempre va tar mui xunía y al que-y dedicó dalguna de les sos obres.
#000001
Participa na fundación y posterior desendolcu del grupo Conceyu-Bable Xixón, en 1975, y principia a escribir poesía al rodiu de 1984, cuando los conflictos llaborales yeren más fuertes. Como dixo ella en dalguna ocasión “escribo por nun gritar”.
#000002
Publica el so primer llibru de poemes, Collaciu de la Nueche, en 1987, con portada del pintor Fernando Redruello y una importantísima “Antoxana” de Xuan Xosé Sánchez Vicente que ye ́l que verdaderamente la descubre como poeta.
#000003
A esi primer poemariu siguen otros como Ochobre (1988) y Heliocentru (1993), toos ellos en llingua asturiana. Pente medies d ́ellos, publica en castellán Con Húmedos Lamentos de Felino pol que-y conceden el prestixosu premiu “Cálamo” en 1989. Empieza a escribir prosa y recueye tolos sos cuentos nel llibru La Casa y Otros Cuentos, siendo la primer muyer del surdimientu en publicar un volumen de narrativa.
#000004
María Teresa González continuó escribiendo y publicando en revistes hasta ́l día de la so muerte, el 23 de mayu de 1995.
#000005
Fue coordináu por don Xosé Bolado a quien-y agradecemos l'enorme ciñu pa con María Teresa nun sólo nesti llibru sinón a lo llargo de la so vida.
#000008
Asina mesmo, dámos-yos les gracies a tolos colaboradores que ficieron posible esti llibru y al Gobiernu del Principau d'Asturies por permitir que lu compartamos nesta web.
#000009
Análisis de la so Obra
#000010